Kurt Calleja, missieru Brian u ommu Rita. Ritratti: Muntaġġ / Facebook  il-kantant Kurt Calleja lbieraħ iċċelebra għeluq it-32 sena tiegħu. Twieled fil-5 ta' Mejju tal-1989. Fl-istess jum, il-ġenituri tiegħu, Brian u Rita ċċelebraw 36 sena miżżewġin. Il-koppja żżewġu fl-1985. Fil-messaġġ tiegħu fuq il-profil tiefgħu ta' Facebook, Kurt kiteb li kien ta privileġġ għalih li jiċċelebra għeluq sninu fil-jum tal-anniversarju taż-żwieġ tal-ġenituri tiegħu. "Intom it-tnejn eżempju pur ta' mħabba, rispett, paċenzja, umiltà u għerf," kompla jikteb hu. Huwa beda jitħarreġ fil-vuċi fl-2005 għand Brian Cefai u sentejn wara kien beda jidher fuq it-televiżjoni u beda wkoll jitla' wkoll Londra u sa sentejn wara kien qed jidher b'mod regolari fuq programmi televiżivi f'Malta bħal Don't Stop Me Now u Vespri. Fl-2010 iddebutta fuq livell nazzjonali permezz tad-dwett Waterfall ma' priscilla Psaila waqt il-Malta Euro Song. Il-kanzunetta kienet ta' Mark Debono u Rita Pace. F'Ottubru tal-2010 kien rebaħ it-tielet edizzjoni tal-festival Orfeo fl-Italja, u minn hemm beda jidher f'avvenimenti oħar fil-Bulgarija, fis-Serbja, fil-Polonja u fl-Iżvezja fost pajjiżi oħra. Fl-2011 ħa sehem mill-ġdid fil-Malta Eurovision Song Contest bil-kanzunetta Over and Over li kklassifikat fit-tielet post. L-opportunitajiet għal Kurt ma naqsux fosthom kien mistieden biex ikanta waqt festi għal għeluq snin l-ikbar ħabiba tal-Prinċipessa tal-Malaysia, kif ukoll biex ikun is-supporting act għall-kunċert ta' Zucchero f'Malta. Kurt kien ukoll jippreżenta l-programm Life&Style fuq l-istazzjon Net.